**Veselības aprūpes pakalpojumu sniegšanas kārtība ilgstošas sociālās aprūpes un sociālās rehabilitācijas institūcijās**

1. Izpildītājs ievēro šo kārtību, sniedzot valsts apmaksātu veselības aprūpes pakalpojumu ilgstošas sociālās aprūpes un sociālās rehabilitācijas institūciju klientiem (turpmāk – Pakalpojums).
2. Pakalpojumā ietilpst veselības aprūpes pakalpojumi, kas sevī ietver:
   1. ārsta palīga un/vai vispārējās aprūpes māsas sniegtus veselības aprūpes pakalpojumus, t.sk.:
      1. regulāra veselības stāvokļa novērtēšana dinamikā;
      2. medikamentu ievadīšana (injekcijas ādā, zemādā un intravenozi);
      3. medikamentu ievadīšana intravenozas infūzijas veidā caur adatu, caur perifēro vēnu katetru, caur centrālo vēnu katetru, citi enterāli medikamentu ievadīšanas veidi;
      4. primāri dzīstošas pēcoperācijas brūces aprūpe, diegu vai skavu izņemšana no pēcoperācijas brūces;
      5. izgulējumu un trofisku čūlu aprūpe;
      6. sekundāri dzīstošas pēcoperācijas brūces aprūpe;
      7. citu infiltratīvu ādas un zemādas audu bojājumu aprūpe;
      8. kolostomu aprūpe, nefrostomu aprūpe, ileostomu aprūpe, cistostomu aprūpe, cistostomu maiņa, urīna ilgkatetru aprūpe un maiņa, urīnpūšļa intermitējoša katetrizācija, traheostomu aprūpe, gastrostomu aprūpe;
      9. enterālā barošana caur zondi;
      10. nazogastrālas zondes ievadīšana;
      11. porta katetra aprūpe;
      12. sezonālā vakcinācija (apskate un kontrindikāciju izvērtēšana, vakcīnas ievade);
      13. ureterostomu un uretrostomu aprūpe;
      14. perorāla medikamentu sadale;
      15. injekcijas muskulī;
      16. pacienta vai pacienta aprūpes procesā iesaistītās personas izglītošana un praktiska apmācība veselības aprūpes jomā;
      17. laboratoriski izmeklējama bioloģiskā materiāla savākšana un nogādāšana laboratorijā;
      18. vitālo rādītāju kontrole;
      19. klizmas veikšana;
      20. tehniskā aprīkojuma un atbalsta nodrošināšana attālinātu konsultāciju veikšanai “pacients – ārsts speciālists”, “pacients – ģimenes ārsts” (planšetdators vai portatīvais dators ar mobilā interneta pieslēgumu );
   2. sertificēta fizioterapeita pakalpojumus atbilstoši kompetencei, t.sk.:
      1. veikt pacienta izvērtēšanu un izstrādāt individuālo fizioterapijas plānu;
      2. izstrādāt pozicionēšanas plānu;
      3. veikt nepieciešamo tehnisko palīglīdzekļu izvēli un to pareizas lietošanas apmācību;
      4. izglītot pacientu un viņa tuviniekus par adekvātas asistēšanas nozīmi ikdienas aktivitāšu veikšanā, pozicionēšanu un pārvietošanu, pozu maiņas, posturālā režīma nozīmi; kontraktūru un izgulējumu profilaksi, fizisku vingrinājumu nozīmi spēka un psihiskās veselības saglabāšanā u.c. aktivitātēm;
      5. nodrošināt apmācību pareizai ikdienas aktivitāšu veikšanai;
      6. veikt dzīvesvietas fiziskās vides pieejamības izvērtējumu.

4. Izpildītājs, sniedzot veselības aprūpes pakalpojumus, nodrošina:

* 1. ka pakalpojumu sniedz šādi speciālisti:
     1. sertificēts ārsta palīgs un/vai vispārējās aprūpes māsa;
     2. sertificēts fizioterapeits;
  2. ka pakalpojuma sniegšanā iesaistītās ārstniecības personas ir reģistrētas Ārstniecības personu un ārstniecības atbalsta personu reģistrā attiecīgajā specialitātē;
  3. ārsta palīga un/vai vispārējās aprūpes māsas darba laiku vismaz no 8:00 līdz 22:00, t.sk. brīvdienās un svētku dienās;
  4. komunikāciju ar pacientu un/vai tuvinieku, identificējot problēmjautājumus;
  5. informācijas sniegšanu pacientiem, par ģimenes ārstiem, kas apkalpo Izpildītāja teritoriju, un sniedz rekomendācijas ģimenes ārsta maiņai nepieciešamības gadījumā;
  6. komunikāciju ar pacienta ģimenes ārstu vai ārstu speciālistu, t.sk. ja pacientam nepieciešama terapijas maiņa vai pacienta veselības stāvokļa izmaiņu gadījumā;
  7. ģimenes ārsta vai ārsta speciālista nozīmētas terapijas realizāciju;
  8. ģimenes ārsta mājas vizītes pieteikšanu nepieciešamības gadījumā;
  9. citus pienākumus, kas saistīti ar pacienta vajadzībām atbilstoša, savlaicīga, kvalitatīva un izmaksu ziņā pieejama Pakalpojuma nodrošināšanai;
  10. veselības aprūpes pakalpojumu sniegšana tiek dokumentēta atbilstoši normatīvajiem aktiem par medicīnisko dokumentu lietvedības kārtību un pēc Pakalpojuma pabeigšanas tiek aizpildīta veidlapa Nr.027/u 2 (divos) eksemplāros, t.sk. papīra formātā, to izsniedzot pacienta tuviniekiem un elektroniski pievienojot VVIS.

1. Sniedzot Pakalpojumu, Izpildītāja klienti nevar saņemt veselības aprūpes mājās pakalpojumus.
2. Izpildītājs nodrošina ārstniecības personu amata pienākumu sadalīšanu, ja papildu Pakalpojumam tiek nodrošināti citi veselības aprūpes pakalpojumi, kas tiek finansēti no citiem resursiem, lai novērstu finansējuma pārklāšanos.
3. Izpildītājs par sniegtajiem pakalpojumiem ievada Vadības informācijas sistēmā veidlapas Nr.024/u „Ambulatorā pacienta talons” informāciju, norādot pacientu grupu „ *152 - Veselības aprūpes kabineta pacients ilgstošas sociālās aprūpes un sociālās rehabilitācijas institūcijā*” un saistošas manipulācijas.